18. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 163571 της 15/16 Δεκ. 1971 (ΦΕΚ Β΄ 1013) Περί καταργήσεως και ιδρύσεως αυτοτελών μαθημάτων παρά τη Ανωτάτη Βιομηχανική Σχολή Θεσσαλονίκης. Έχοντες υπ’ όψει: α) Την παρ. 5 της υπ’ αριθ. 107/ 1962 πράξεως του Υπηρεσιακού Συμβουλίου κυρωθείσης δια του άρθρ. 1 του Ν.Δ. 4263/1962, β) την πρότασιν της Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης (συνεδρία 23.11.1971), αποφασίζομεν: Άρθρ.1.-1)Τα εν τη Ανωτάτη Βιομηχανική Σχολή Θεσσαλονίκης διδασκόμενα αυτοτελή μαθήματα: α) Τεχνικής των Συναλλαγών, β)Οικονομικής Γεωγραφίας, γ)Συνεταιριστικής Νομοθεσίας Οικονομίας και Πολιτικής, και δ)Εγκυκλοπαιδείας της Τέχνης καταργούνται. 2)Τα κατά τας διατάξεις της υπ’ αριθ. 154579/ 1971 (ΦΕΚ 906 τεύχ. Β΄) υπουργικής αποφάσεως διδασκόμενα μαθήματα: α)Τεχνολογικά Προβλήματα Βιομηχανίας, β)Επεξεργασία στοιχείων δι’ ηλεκτρονικών υπολογιστών, γ)Οικονομική του Χώρου και δ)Δημογραφία, ορίζονται ως αυτοτελή. Άρθρ.2.-Αι διατάξεις της εν παρ. 2 του άρθρ. 1 της παρούσης αναφερομένης υπουργικής αποφάσεως εφαρμόζονται και επί των φοιτητών της Ανωτάτης Βιομηχανικής Σχολής Θεσσαλονίκης, των περατωσάντων την φοίτησίν των προ του ακαδημαϊκού έτους 1971-1972. Η παρούσα δημοσιευθήτω δια της Εφημερίδος της Κυβερνήσεως. 